दिल्ली में आईटी पेशेवर ने आत्महत्या की  
एक 28 वर्षीय आईटी प्रोफेशनल ने कथित रूप से अपने दक्षिण-पूर्वी दिल्ली स्थित आवास पर पंखे से लटकर आत्महत्या कर ली।
एक 28 वर्षीय आईटी प्रोफेशनल ने कथित रूप से अपने दक्षिण-पूर्वी दिल्ली स्थित आवास पर पंखे से लटकर आत्महत्या कर ली। ईस्ट ऑफ कैलाश इलाके के सी-ब्लॉक में एक व्यवसायी के घर में पेइंग गेस्ट के रूप में रह रहे सुबोध कुकरेजा ने शुक्रवार रात यह अतिवादी कदम उठाया।  पुलिस ने बताया कि मृतक ने कोई सुसाइड नोट नहीं छोड़ा है। पीड़ित झारखंड के रांची का रहने वाला था और दक्षिणी दिल्ली के ग्रीन पार्क इलाके में इंफोसिस टेक्नोलोजिज लिमिटेड में मार्केटिंग शोधकर्ता के रूप में कार्यरत था।  पुलिस सूत्रों ने बताया कि सूचना मिलने के बाद सुबोध को एम्स ले जाया गया, जहां डॉक्टरों ने उसे मृत घोषित कर दिया। पुलिस अधिकारियों ने बताया कि पीड़ित के मकान मालिक घटना के समय अपने परिवार के साथ बाहर गए हुए थे। पुलिस ने इस मामले में पेशेवर समस्या या किसी निजी समस्या के जिम्मेदार होने की आशंका जाहिर की है तथा मामले की जांच की जा रही है।